Document ID: /roh_data/filtered/fineweb-2-filterrobots_roh.jsonl.gz/45639

bandieretta da la Lia Grischa
Grischun, suenter il 1512
Sco simbol da l'independenza politica posseda mintgina da las Trais Lias in'atgna vopna. La taila da saida oriundamain cotschna da questa bandiera mussa la crusch alva e grischa da la Lia Grischa.
Pli baud vegnivan bandieras tractadas cun grond respect. Consequentamain avevan ils bandierels gronda responsabladad: els stuevan engirar da proteger las insignias militaras en truccas da lain da laders e chamulaunas e da las salvar en il mender cas anc avant la dunna ed ils uffants.
La collecziun cumpiglia oz passa 200 bandieras – tranter auter butins militars, ma era bandieras da societads da musica, d'uniuns da giuventetgna e d'autras uniuns ecclesiasticas, politicas ed industrialas.